Hajduk Split har alligevel fået lov at lukke fans ind til Europa League-opgøret mod Brøndby

Brøndby havde set frem til et opgør for tomme tribuner, når de torsdag gæster Hajduk Split i Kroatien for at kvalificere sig til næste runde i kvalifikationen til Europa League.

Men nu har UEFA ombestemt sig og lempet den straf, kroaterne oprindeligt fik for racistiske tilråb mod spillere fra Levski Sofia.

Det sker på baggrund af en appel fra Hajduk Split.

I stedet for en bøde på 55.000 euro og en kamp uden tilskuere skal Hajduk Split blot lukke 500 tilskuerpladser og betale en bøde på 35.000 euro.

Det oplyser klubben på sin officielle hjemmeside.

Ændringen må siges at være en ulempe for Brøndby, der kan se frem til et møde med en flok passionerede tilhængere, der også i Brøndby var stærkt repræsenteret. Både målt på antal og støjniveau.

Se også: Fodbold-slagsmålet i Brøndby: Sådan oplevede politiet dramaet

Se også: Selvsikker Zorniger: Ét mål er nok

Kroatiske fans indtager København: Politiet reagerer på racisme-straf